Aarhuus Stifts-Tidende, 1835-05-08
For nogen Tid siden læstes i flere af de jydske Blade, at der i Nærheden af Grenaae havde dannet sig et Selskab af Landmænd, som havde til Hensigt, ved Actier at anskaffe en Hingst af den ægte jydske Race, for ved samme at vedligeholde den Hesterace, hvilken hele Danmark, og især Jylland, i mangfoldige Aar har været stolt af at eie. – Dette patriotiske Foretagende fandt Bifald hos mangen Een, som elsker sit Fædreland frem for Udlandet, og som anseer det, der er gammelt dansk for at være bedre end det Fremmede. Blandt disse var ogsaa Jndsenderen, som, uden at være Elsker eller synderlig Kiender af de nymodens saakaldte Fuldblods= eller Væddeløbsheste (af hvilke han heller ingen har seet), troer at forstaae sig paa at bedømme en god, reendansk Hest, og som endnu med inderlig Glæde erindrer side herlige Heste, som for 20 til 30 Aar siden fandtes i Jylland, men som desværre i den senere Tid saa meget er svunden, især siden Tydskerne have opkjøbt dem, for ved dem, som det hedder, at forbedre deres egne Stutterier. At vedligeholde denne fortrinlige Heste-Race med dens stærke Knokler, kraftfulde Halse, runde brede Krydse, og skjønne tykke Manker og Haler, forekom Jndsenderen at være et Kiendetegn paa gammel dansk Patriotisme, og saameget glædeligere forekom ham dette, som man dagligen mere og mere maae overbevise sig om, at den fordærvelige Modesyge, at ville blande den jydske Hesterace med fremmede Racer, tager overhaand hos os, hvor man, istedetfor at lægge sig efter at vedligeholde den berømte gamle danske, søger at skabe en ny Race, som man kalder Halvblod. Jndsenderens Glæde over det nye sammentraadte Selskabs Hensigt var saa stor, at han halvveis havde besluttet ogsaa at give sin Skjerv til dette patriotiske Foretagende, ved at tage en Actie i denne Hingst. Dog, hvor stor var ikke hans Forbauselse, da han nyelig i Aarhuus Stiftstidende No. 64 læste Hr. Krigsraad Conradsens Avertissement angaaende den Hingst, som bemeldte Selskab har afkjøbt ham, og som er tillagt ved en Hingst, som er falden paa Als, med en sjellandsk Hoppe, som Hr. Krigsraaden har kjøbt i Kjøbenhavn af en Vognmand for 8 Rbdlr. Sedler og Tegn. - Er det da kommet saavidt med vor oprindelige Hesterace, at endogsaa de Selskaber, som have til Hensigt at vedligeholde den ægte jydske Race, maae, for at opnaae denne Hensigt, benytte sig af Hingster, der oprindeligen komme fra Als! O tempora, o mores!! Kan en Hingst, hvis Fader er tillagt, paa Als, og hvis Moder er kjøbt af en Vognmand i Kjøbenhavn, og som formodentlig er af simpel sjellandsk Race, kaldes en Hest af ægte jydsk Race, Og kan en af saa forskjellige Racer sammenblandet Hingst tjene til at vedligeholde den ægte, gode, gamle jydske Hesterace, En saadan Hingst er sikkerligen lige saa lidet skikket til denne Hesteraces Vedligeholdelse, som alle de øvrige Hingster af fremmed Race, hvilke i den senere Tid komme fra Als, og som man kalder Fuldblod. Om disse Sidste veed man dog i det Mindste, at de henhøre til en bestemt Race, hvorimod man ikke veed, til hvilken Race den Hest kan regnes, som nedstammer fra en Alsinger BondeBeskeler og en Vognmands-Hoppe fra Kjøbenhavn, Hvis Jndsenderen ikke med egne Øine havde læst Hr. Krigsraadens Avertissement, vilde han ikke have holdt det for mueligt, at en Hingst, i hvilken der ikke flyder en eneste Draabe jydsk Blod, kunde være kjøbt af et Selskab, som har til Hensigt, ved denne Hingst at vedligeholde den ægte jydske Race. – Men hvad i al Verden kan have bevæget det omtalte Selskab til at anskaffe en Hingst af en saa blandet Race, da der dog sikkerligen i Jylland endnu findes mange fortrinlige Hingster af gammel jydsk Race, saasom der i denne Provinds aarligen uddeles paa forskjellige Steder Præmier til de bedste Hingster, hvoraf følger, at der maae existere mange udmærkede Hingster, da de ellers ikke vilde erholde Præmier ved Stutteriebesigtigelserne? Jndsenderen, som ikke kan forklare sig den Grund, der ligger i alt dette, tillader sig at bede: at det ærede Selskab vilde meddele nogle Oplysninger desangaaende, for at Vennerne af de ægte jydske Heste ikke skulle troe, at denne Races Vedligeholdelse blot beroer paa et Mundheld.